Sigve Bøe

Sigve Bøe (født 1948) er en norsk skuespiller, regissør og sanger som siden 1985 har vært ansatt ved Det Norske Teatret. Han er Stabekk teaters kunstneriske leder og har regi på teaterets produksjoner.

Bøe var ansatt ved Nationaltheatret fra 1973 til 1978, og ved Hålogaland Teater mellom 1978 og 1982. Bøe har hatt store roller i blant andre musikalene Cats, Jesus Christ Superstar, Mannen fra La Mancha, samt i Det Norske Teatrets oppsetninger av Ein midtsommarnattsdraum (Puch) og Orestien. Han spilte Tevje i Spelemann på taket, som gjesteskuespiller på Rogaland Teater. Bøe har også spilt i en rekke filmer, blant annet i Hard asfalt fra 1986 og i Jakten på nyresteinen fra 1996 som Stemmebåndsoperatøren, i NRK TVs Lykkeland (2018), samt en rekke sangprogrammer, som Theodorakis, Og folket synger i gatene og Vi vil oss et land.

 Referanser 

 Eksterne lenker 

 Sigve Bøe hos Filmfront



Kategori:Norske skuespillere
Kategori:Norske sangere
Kategori:Norske regissører
Kategori:Skuespillere ved Nationaltheatret
Kategori:Skuespillere ved Hålogaland Teater
Kategori:Skuespillere ved Det Norske Teatret
Kategori:Skuespillere ved Rogaland Teater
Kategori:personer fra Stavanger kommune